62022CO0025_INF
A Bíróság (hetedik tanács) 2022. július 14‑i végzése –Finanzamt Österreich (Nemzetközi szervezet személyi állománya számára nyújtott családi támogatások)
(C‑25/22. sz. ügy)
„Előzetes döntéshozatal – A Bíróság eljárási szabályzata 53. cikkének (2) bekezdése és 94. cikke – Az előzetes döntéshozatalra előterjesztett kérdések megválaszolásának szükségességét igazoló indokok megjelölésének követelménye – Kellően részletes ismertetés hiánya – Nyilvánvaló elfogadhatatlanság”
1.
Előzetes döntéshozatalra előterjesztett kérdések – Elfogadhatóság – Az előzetes döntéshozatalra előterjesztett kérdésekre adandó válasz szükségességét igazoló okok kellően részletes ismertetésének hiányában előterjesztett kérdések – Az alapeljárás és az előzetes döntéshozatalra előterjesztett kérdésekben említett uniós jogi rendelkezések közötti kapcsolat hiánya – Nyilvánvaló elfogadhatatlanság
(EUMSZ 267. cikk; a Bíróság alapokmánya, 23. cikk; a Bíróság eljárási szabályzata, 53. cikk, (2) bekezdés, és 94. cikk, c) pont)
(lásd: 22–30., 36–40. pont, rendelkező rész)
2.
Európai uniós jog – Elvek – Egyenlő bánásmód – Állampolgárság alapján történő hátrányos megkülönböztetés – Tilalom – Hatály – A tagállamok és a harmadik államok állampolgárai közötti eltérő bánásmód – Kizártság
(EUMSZ 18. cikk)
(lásd: 35. pont)
Rendelkező rész
A Bundesfinanzgericht (szövetségi pénzügyi bíróság, Ausztria) által a 2021. december 31‑i határozattal előterjesztett előzetes döntéshozatal iránti kérelem nyilvánvalóan elfogadhatatlan.